Der kører i øjeblikket ingen s-tog på grund af overenskomststridig arbejdsnedlæggelse. Det oplyser DSB til DR Nyheder.

Det er lokoførerne i hovedstadsområdets s-tog, der har nedlagt arbejdet.

Parterne er lige nu samlet i forligsen til et fagligt fælles møde. Det er Dansk Arbejdsgiverforening, der har indkaldt til mødet.

Baggrunden er, at lokomotivførernes fagforening, Dansk Jernbaneforbund, er i gang med at forhandle overenskomst med DSB. Men forhandlingerne brød sammen i sidste uge.

Dansk Jernbaneforbund er utilfredse med de krav, som DSB stiller. De er især utilfredse med, at DSB vil have 29 tillidsrepræsentanter i stedet for de nuværende 99.

DSB siger, at man følger situationen og melder ud, når man ved mere.